**Dohoda o brigádnickej práci študenta**

**uzatvorená podľa § 227 a nasl. zákona č. 311/2001 Z. z. Zákonník práce**

**(ďalej aj len “Zákonník práce”)**

medzi:

**Zamestnávateľom:**

obchodný názov: .........................
sídlo: .........................

IČO: .........................
zapísaný v registri Okresného súdu: ......................, odd.: ......, vl. č: ..../..
zastúpený: .........................

(ďalej len ***„zamestnávateľ“***)

a

**Zamestnancom:**

Meno a priezvisko: .........................

Dátum narodenia: .........................
Trvale bytom: ..........................
IBAN: …………………

(ďalej len ***„zamestnanec“***)

(ďalej *“****zamestnávateľ”*** a ***“zamestnanec”*** spolu aj ako ***“zmluvné strany”***)

**Čl. I**

**Predmet dohody**

1. Predmetom tejto dohody je záväzok zamestnanca vykonať dohodnutý druh práce a záväzok zamestnávateľa poskytnúť zamestnancovi za vykonanú prácu odmenu za podmienok uvedených v tejto dohode.
2. Zamestnanec sa zaväzuje vykonávať pre zamestnávateľa tieto práce: ..........................................................................
3. Zamestnanec bude vykonávať práce uvedené v čl. I bode 2 tejto dohody v rozsahu maximálne 20 hodín týždenne v priemere, v dňoch a čase po dohode so zamestnávateľom.
4. Zamestnanec sa zaväzuje vykonať práce uvedené v čl. I. bode 2 tejto zmluvy podľa pokynov zamestnávateľa, osobne, riadne a včas, v požadovanej kvalite a množstve.
5. Zamestnanec podpisom tejto dohody potvrdzuje, že bol zamestnávateľom poučený s právnymi predpismi, ktoré sa vzťahujú k práci vykonávanej zamestnancom, s vnútornými predpismi zamestnávateľa, predpismi o bezpečnosti a ochrane zdravia pri práci, protipožiarnymi predpismi a ďalšími skutočnosťami, ktoré sú nevyhnutné na riadny výkon práce zamestnanca.

**Čl. II**

**Odmena**

1. Zmluvné strany sa dohodli, že zamestnávateľ poskytne zamestnancovi za vykonanie prác uvedených v čl. I bode 2 tejto zmluvy odmenu vo výške ....... Eur (slovom: ......... Eur) a to za každú odpracovanú hodinu.
2. Odmena podľa čl. II bodu 1 tejto zmluvy je splatná a zo strany zamestnávateľa bude vyplatená do 15 dňa kalendárneho mesiaca nasledujúceho po mesiaci, v ktorom sa práca vykonala.
3. Zamestnávateľ uhradí zamestnancovi odmenu podľa čl. II bodu 1 tejto zmluvy na účet zamestnanca uvedený v záhlaví tejto zmluvy.

**Čl. III**

**Platnosť dohody**

1. Táto dohoda je uzavretá na dobu určitú a to od ................. do ..................
2. Prvý deň uzavretia dohody je zároveň dňom nástupu zamestnanca do práce.

**Čl. IV**

**Ďalšie ustanovenia**

1. Zamestnanec sa podpisom tejto dohody zaväzuje zachovávať mlčanlivosť o všetkých skutočnostiach, ktoré sa dozvedel pri výkone zamestnania u zamestnávateľa, alebo v súvislosti s ním. Tieto skutočnosti nesmie oznamovať alebo inak sprístupniť tretím osobám. Zamestnanec sa zaväzuje, že skutočnosti, ktoré nadobudne pri výkone zamestnania u zamestnávateľa, alebo v súvislosti s ním nevyužije alebo nezneužije vo svoj prospech alebo v prospech tretích osôb. Zamestnanec sa zaväzuje, že tieto skutočnosti bude využívať len za účelom výkonu pracovnej činnosti pre zamestnávateľa.
2. Zamestnanec podpisom tejto dohody potvrdzuje, že zo strany zamestnávateľa bol oboznámený a poučený s vnútornými predpismi zamestnávateľa, o bezpečnosti a ochrane zdravia pri práci, s protipožiarnymi predpismi, ako aj s ďalšími právami a povinnosťami a inými skutočnosťami, ktoré sú potrebné a nevyhnutné pre riadny výkon jeho práce.

**Čl. V**

**Súhlas so spracovaním osobných údajov**

1. Zamestnanec podpisom tejto dohody slobodne a vážne vyjadruje svoj súhlas so spracovaním a použitím svojich osobných údajov za podmienok, v rozsahu a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov pre účely vyplývajúce z pracovnoprávnych vzťahov založených touto dohodou o brigádnickej práci.

**Čl. VI**

**Zánik dohody**

1. Táto dohoda zaniká:
2. dohodou zmluvných strán,
3. výpoveďou ktorejkoľvek zmluvnej strany aj bez uvedenia dôvodu s 15 dňovou výpovednou lehotou, ktorá začína plynúť v deň doručenia písomnej výpovede druhej zmluvnej strany,
4. okamžitým skončením z dôvodov podľa § 68 a § 69 Zákonníka práce.

**Čl. VII**

**Záverečné ustanovenia**

1. Zmluva nadobúda platnosť a účinnosť dňom jej podpísania.
2. Meniť a dopĺňať ustanovenia tejto zmluvy je možné len písomnou formou za súhlasu oboch zmluvných strán.
3. Neplatnosť alebo neúčinnosť jednotlivých ustanovení tejto zmluvy nemá vplyv na platnosť, resp. účinnosť ostatných ustanovení.
4. Právne vzťahy, ktoré nie sú upravené v tejto zmluve, sa spravujú príslušnými ustanoveniami Zákonníka práce.
5. Zmluva je vyhotovená v dvoch rovnopisoch. Každý zmluvná strana dostane jeden rovnopis.

8. Zmluvné strany prehlasujú, že sú plne spôsobilé na uzavretie tejto dohody o brigádnickej práci študenta. Pred podpisom tejto dohody si ju prečítali, obsahu porozumeli a plne s ním súhlasia. Na znak svojej vôle byť viazaní touto dohodou ju vlastnoručne podpisujú.

9. Zmluvné stranyprehlasujú, že ich prejavy vôle byť viazaní touto dohodou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a dohodu nepodpisujú v tiesni, v omyle ani za nápadne nevýhodných podmienok

V ................, dňa ...................

Za zamestnávateľa: Za zamestnanca:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

xxx xxx